ජන ජීවිතය කාර්යක්ෂම කරගැනීමට මාර්ග පහසුකම් අත්‍යවශ්‍ය සාධකයක්.නමුත් අඩසියවසකට ආසන්න කාලයක් ප්‍රතිසංස්කරණය නොවුණු අබලන් මාර්ගයක ගමන් කිරීමට සිදුව ඇති ගම්වාසීන් පිරිසක් පිළිබඳව අපට බදුල්ල - ගල්පොත්තාවල ප්‍රදේශයෙන් වාර්තා වුණා.බදුල්ල නගරයේ සිට කිලෝ මීටර් 04ක පමණ දුරින් පිහිටා ඇති මේ ගම්මානයේ පවුල් 35ක් පමණ ජීවත් වනවා.ගම්මානයට ප්‍රවිශ්ඨ වීමට ඇති ගල් ඇල්ලූ මෙම මාර්ගය මේ වන විට ඇත්තේ දැඩි අබලන් තත්ත්වයකයි.වසර 50කට වැඩි කාලයක සිට මෙම මාර්ගය ප්‍රතිසංස්කරණයක් සිදුවී නොමැති බවට ගම්වැසියන් චෝදනා කරනවා.ආසන්නතම නගරය වන බදුල්ල නගරයට රෝගීන් පවා රැගෙන යාමට සිදුව ඇත්තේ දැඩි දුෂ්කරතා මධ්‍යයේයි.මාර්ගය අබලන් වීම හේතුවෙන් පාසල් දරුවන්ද දැඩි අසීරුතාවකට පත්ව සිටිනවා.වසර ගණනකින් ප්‍රතිසංස්කරණය නොවුණු මෙම මාර්ගය කඩිනමින් ප්‍රතිසංස්කරණය කරන ලෙස ගම්වැසියන් ඉල්ලා සිටිනවා.